Dilenijažiedžiai
Dilenijažiedžiai (Dileniidae) – magnolijūnų (Magnoliophyta) skyriaus magnolijainių (Magnoliopsida) klasės augalų poklasis. Dilenijažiedžiai yra vienas iš stambiausių dviskilčių poklasių, kuriam priklauso 95 šeimos. Senoviniai dilenijažiedžiai panašūs į magnolijažiedžius ir manoma, kad kilo iš šios augalų grupės. Daugelis dilenijažiedžių poklasio šeimų labai specializuotos ir jų žiedo ypatybės labai skiriasi nuo magnolijažiedžių.